SuperAudioCD (tunnetaan myös SACD-nimellä) on Sonyn ja Philipsin kehittämä Audio-levy. Se perustuu DVD-tekniikkaan, mutta signaali on siinä DSD-koodattua (Direct Stream Digital). Se kilpailee DVD-Audio-levyjen kanssa samoista markkinoista. SACD-levyjä ei voi soittaa tavallisilla CD- tai DVD-soittimilla, vaan toistolaitteen on erikseen tuettava SACD-levyjä.
Levyjä on kolme erilaista:
Hybrid, jossa on myös tavallinen CD-Audio osa, joten sitä osaa voi kuunnella myös tavallisella CD-soittimella.
Single layer, joka on siis yksikerroksinen ja yksipuoleinen DVD-levy johon audio on tallennettu.
Dual layer, joka on siis kaksikerroksinen ja yksipuoleinen DVD-levy johon audio on tallennettu.
Levyillä voi käyttää joko stereo tai monikanava ääniraitaa tai molempia. Myös tekstiä ja kuvia on mahdollista näyttää, mutta kaikki SACD-soittimet eivät tue tekstin tai kuvien näyttämistä. Levyt sisältävät myös kopiosuojauksen, joten levyjä ei voi lukea tai kuunnella tavallisilla DVD-asemilla.